****

**OBČINA KIDRIČEVO**

OBČINSKI SVET

Kopališka ul. 14

2325 Kidričevo

PREDLOG SKLEPA

Na podlagi 5. člena Uredbe o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/2012, 109/2012) in 15. člena Statuta Občine Kidričevo (Uradno glasilo slovenskih občin, št. 62/16 in 16/18) je Občinski svet Občine Kidričevo na svoji \_\_\_\_\_. redni seje, dne \_\_\_\_\_\_\_\_\_\_\_, sprejel

**S K L E P**

**O spremembi Sklepa o soglasju k spremembi cene storitev obvezne občinske gospodarske javne službe varstva okolja za oskrbo s pitno vodo v upravljanju Komunalnega podjetja Ptuj d.d., v Občini Kidričevo**

1. člen

V Sklepu o soglasju k spremembi cene storitev obvezne občinske gospodarske javne službe varstva okolja za oskrbo s pitno vodo v upravljanju Komunalnega podjetja Ptuj d.d, v Občini Kidričevo, štev. sklepa 301-2/2019, z dne 26.7.2019 (Uradno glasilo slovenskih občin, št. 36/2019), se 3. člen odpravi in se nadomesti z novim 3. členom:

»Ta sklep prične veljati naslednji dan po objavi v Uradnem glasilu slovenskih občin). Cena določena s tem sklepom se začne uporabljati s 1.11.2019.

2. člen

Ta sklep se objavi v Uradnem glasilu slovenskih občin.

Štev. 301-2/2019

Dne

Anton Leskovar:

župan

Občine Kidričevo

O b r a z l o ž i t e v

Občinski svet Občine Kidričevo je na 6. redni seji občinskega sveta, dne 11.7.2019 sprejel Sklep o soglasju k spremembi cene storitev obvezne občinske gospodarske javne službe varstva okolja za oskrbo s pitno vodo v upravljanju Komunalnega podjetja Ptuj d.d. v Občini Kidričevo.

V 3. členu sklepa je določilo, da ta sklep prične veljati naslednji dan po objavi v Uradnem glasilu slovenskih občin. Cene določene s tem sklepom se začnejo uporabljati s 1. 8. 2019 oz. dokler vse občine v Spodnjem Podravju na območju katerih je upravljavec Komunalno podjetje Ptuj d.d., ne potrdijo cene storitve gospodarske javne službe oskrbe s pitno vodo po Elaboratu iz 1. člena tega sklepa.

Glede na to, da vse občine, ki so vključene v sistem oskrbe s pitno vodo v upravljanju Komunalnega podjetja Ptuj d.d., sklepov o soglasju k cenam še niso sprejele, je na kolegiju županov bil sprejet dogovor, da cene stopijo v veljavo s 1.11.2019.

Glede na navedeno, je potrebno sprejeti odpravek določb 3. člena sklepa in ga nadomestiti z novim besedilom.

Občinskemu svetu občine Kidričevo predlagam, da predlagani predlog sklepa sprejme.

Pripravila:

Zdenka Frank; Anton Leskovar;

svetovalka za družbene dejavnosti župan

in gospodarstvo Občine Kidričevo